PYLON เศร้า กำไร Q2/59 ลดลง 50% หลังรายได้ลด ปันผล 0.25 บ./หุ้น XD 23 ส.ค.59
PYLON เศร้า กำไร Q2/59 ลดลง 50% มาที่ 30.79 ลบ. จากปีก่อนมีกำไร 61.24 ลบ. หลังมีรายได้จากการรับจ้างงานก่อสร้างลดลง ขณะที่ช่วง 6 เดือนแรกกำไรลดลง 36% มาที่ 77.99 ลบ. จากปีก่อน 122.05 ลบ. พ่วงปันผล 0.25 บ./หุ้น XD 23 ส.ค.นี้ จ่าย 8 ก.ย.59
15 ส.ค. 2559

บริษัท ไพลอน จำกัด (มหาชน) หรือ PYLON รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 30.79 ล้านบาท หรือมีกำไรสุทธิ 0.08 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 61.24 ล้านบาท หรือมีกำไรสุทธิ 0.16 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการรับจ้างงานก่อสร้าง-ต้นทุนจากการรับจ้างงานก่อสร้างลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 77.99 ล้านบาท หรือ 0.21 บาทต่อหุ้น ลดลง 36% จากช่วงเดียวกันของปีก่อนที่มีกำไรสุทธิ 122.05 ล้านบาท หรือ 0.33 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.25 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 8 ก.ย. 2559